**ТЕХНИЧЕСКО ЗАДАНИЕ**

**ОТНОСНО: Изготвяне на проект за оразмеряване, изграждане и експлоатация на санитарно-охранителна зона на находище на минерална вода „Рударци“ – изключителна държавна собственост.**

1. **Общо описание и предмет на поръчката**

Предмет на настоящата разработка е Находище на минерална вода „Рударци“

В находището са прокарани девет броя сондажи с номера от 1 до 9.

Сондажи с №№ 1, 2, 3, 4, 5, 6, 7 и 8 са прокарани от ДМП „Г. Димитров” до 1961 г. (ИПП „Водоканалпроект”, 1963 г.). Температурата на водата е между 27.8-28.5°С. В началото на проучването на ИПП „Водоканалпроект” през 1963 г. на самоизлив са били само Сондажи с №№ 4, 5, 6, 7 и 8. Най-много вода е давал Сондаж № 8. Сумарният дебит към 13.08.1963 г. е 14.0 l/s, при температура 27.8°С.

Сондаж № 9, който е прокаран през 1963-1964 г., в началото дава вода на самоизлив Q=24 l/s при температура 29°C и напор 1.80 m. Той намалява дебита на старите сондажи с 2.5 l/s, а общият дебит на находището се увеличава на 26 l/s.

През 2011 година е проведено проучване на находището. При проведеното през тази година проучване е било възможно отварянето на Сондаж 9 и Сондаж 7. По тази причина е направено проучване на Сондаж 8. В Сондаж 9 е определен ресурс на самоизлив през отвор, заварен на фланеца на сондажа и излизащ над плочата на помпената станция на сондажа.

След направеното проучване за находището е издадена Заповед № РД-951/27.12.2011 г. за утвърждаване на експлоатационните ресурси на находището, които са представени в следващата таблица.

Утвърдени експлоатационни ресурси на находище „Рударци” съгласно Заповед № РД-951/27.12.2011 г.

|  |  |  |  |  |
| --- | --- | --- | --- | --- |
| Находище на минерална вода | Регионални експлоатационни ресурси от минерална вода по категории | | | Температура |
| QРЕР1  l/s | QРЕР2  l/s | Smax  m | °С |
| Находище „Рударци” | 1.60 | 2.40 | - | 28.0 |
|  | 4.00 | |  | |

През 2015 година са извършени ремонтно-възстановителни работи въху съоръжения от НМВ „Рударци“ и след това е направена нова оценка на ресурсите на находището. В резултат на това е издадена Заповед №859/29.12.2015 г. за утвърждаване на експлоатационните ресурси на находището, които са представени в следващата таблица.

Утвърдени експлоатационни ресурси на находище „Рударци” съгласно Заповед № РД-859/29.12.2015 г.

|  |  |  |  |  |
| --- | --- | --- | --- | --- |
| Находище на минерална вода | Регионални експлоатационни ресурси от минерална вода по категории | | | Температура |
| QРЕР1  l/s | QРЕР2  l/s | Smax  m | °С |
| Находище „Рударци” | 3.92 | 5.20 | - | 28-29 |
|  | 9.12 | |  | |

Не е последвало изготвяне на Проект за оразмеряване, изграждане и експлоатация на санитарно-охранителна зона на НМВ „Рударци“ спрямо Заповед №859/29.12.2015 г.

1. **Цел и обхват на задачата**

От изпълнителя се изисква да представи оферта за Предмета на дейността, съдържаща изпълнение на следните основни дейности и задачи:

1. Изготвяне на проекти за оразмеряване и определяне на СОЗ около водоизточниците, които експлоатират НМВ „Рударци“, който да съдържа:

* Състояние на водоизточниците;
* Екзекутивни чертежи или проект на водоизточника;
* Показателите на водата съгласно действащите нормативни изисквания за качеството на минералната вода - Вземане на водни проби за извършване на пълен физико химичен анализ на минералните води от водовземни съоръжения - Сондаж №2хг и Сондаж №1хг, и представяне на протоколи от анализа и измервания по чл.12, ал.2, т.1, т.З и т.4 от Наредба №14 от 03.08.1987 г. за курортните ресурси, курортните местности и курортите;
* Визуализация на модела по чл. 30, ал 2 от Наредба №3 от 16.10.2000 г., в план и разрез в подходящ мащаб;
* Конфигурацията, размерите и площта на територията на пояс I, приведена към площ на правоъгълен многоъгълник, както и местоположението, идентификационните номера и информация за собствениците на попадащите в тези площи имоти или части от тях;
* Конфигурация на изчислените пояси II и пояс III;
* Конфигурацията на допълнителни площи към пояс III;
* Повърхностните водни обекти в обсега на определените зони;
* Съществуващи и потенциални замърсители в границите на зоните;
* Ограничения и забрани в охранителните пояси;
* Мероприятия за ограничаване и ликвидиране на замърсителите в пояс II и III, в т.ч. срокове за саниране на териториите и за привеждане на заварени в тези териториидейности, които са несъвместими с опредерлените охранителни режими в съответствие с изискванията на Наредба №3/2000 г.;
* Указания за добрата земеделска практика по смисъла на Наредба №2 за опазване на водите от замърсяване с нитрати от земеделски водоизточници и за контрол на ограничителните дейности, попадащи в границите на поясите II и III;
* Специален проект за използване на земите в границите на пояс I, осигуряващ възстановяването, обновяването и поддържането на насажденията в тях;
* Стойностна сметка за обезщетяване на собствениците на имоти в рамките на пояс II и III;

1. **Изисквания към изпълнителя**

За изпълнението на поръчката Изпълнителят да осигури екип с необходимия състав, образование, професионална квалификация и опит при изпълението на задачи от подобен характер. В екипа по изпълнение на поръчката е задължително да бъдат включени минимум следните ключови експерти:

* магистър инженер „Хидрогеология“
* магистър инженер „Геодезия“
* Да съблюдават изискванията на всички приложими стандарти и нормативни документи, дори и ако те не са изрично упоменати в настоящото задание;
* Да имат професионален опит минимално три години;
* Да притежават документи доказващи правоспособност за извършване на определените дейности за оразмеряване и определяне на СОЗ на минерални и/или подземни води;
* Да са участвали в разработването на проекти в областта на оразмеряване и определяне на СОЗ на минерални и/или подземни води, което се удостоверява със списък на разработените проекти;
* Да изпълняват заложените в техническата спецификация и одобрената оферта дейности;
* В екипа по изпълнение на поръчката могат да бъдат включени и други /неключови/ експерти. Тези експерти следва да имат образование и професионален опит, съответстващи на предмета на поръчката.
* За доказване на образователно-квалификационна степен, общ професионален опит и специализиран опит Изпълнителят да представи списък на експертите със съдържание, съгласно посочените изисквания.

Териториите и границите на поясите на СОЗ да се определят въз основа на комплексен анализ и прогноза на геоложки, хидрогеоложки, тектонски, морфоложки, хидроложки, санитарно-охранителни, климатични, лесоустройствени, териториалноустройствени, и други показатели и съображения, които в съвкупност отчитат условията на околната среда, нейната уязвимост, както и показателите и прогнозата за възможни антропогенни въздействия с отрицателни последици за подземните води.

Проектите за оразмеряване и определяне на СОЗ да се представят, ведно със съответните текстови, таблични, графични приложния, удостоверяващи, че са постигнати изискванията на Техническата спецификация към договора.

Проект да се представи на Възложителя на хартиен носител в пет еднообразни екземпляра на хартиен и пет еднообразни екземпляра на електронен носител - подпечатан и подписан от лицензиран експерт.

Актуален химичен анализ на водите, както и имотите, попадащи в границите на пояси I, II и III ще бъде предоставен от Възложителя.

1. **Срок**

Срок за изпълнение на задачата 60 дни